stanford-oval/wikipedia huggingface dataset:
המוזיאון האמריקאי לתולדות הטבע
תצוגות המוזיאון

המוזיאון להיסטוריה של הטבע מפורסם בדיורמות שלו המציגות פוחלצים של בעלי חיים בסביבתם הטבעית - למוזיאון שלוש תצוגות דיורמות: בעלי חיים אסייתים, אפריקאים וצפון אמריקאים. כמו כן באולם האוקיינוסים ישנו דגם בגודל טבעי של לוויתן כחול.
אחד המוצגים הייחודיים המוצגים במוזיאון הוא ההיידה - קנו מלחמה אינדיאני שנוצר עבור המוזיאון במיוחד והובא אליו דרך פנמה (התעלה טרם נבנתה באותה עת והיו צריכים להעביר אותו ביבשה).
כמו כן למוזיאון אוסף מינרלים ויהלומים הכולל את כוכב הודו הידוע - הספיר הגדול בעולם.
למוזיאון אוסף אנתרופולוגי גדול.
למוזיאון אוסף גדול של שלדי דינוזאורים הכולל בין השאר את המפורסמים שבהם: טירנוזאורוס, טריצרטופס, אפטוזאורוס/ברונטוזאורוס, סטגוזאורוס, אלוזאורוס, סטירקוזאורוס ועוד. ב-2016 הוצב במוזיאון שלד ענק באורך 37 מטר של טיטנוזאור ענק (זאורופוד מענף הטיטאנוזאוריה) שנתגלה ב-2014 וב-2017 ניתן לו השם פטגוטיטאן במאמר מדעי.
פלנטריום היידן המהווה חלק מ"מרכז רוז לחקר הארץ והחלל" מהווה חלק מהמוזיאון.
טריצרטופס
טירנוזאורוס רקס
אפטוזאורוס
סטגוזאורוס
סטירקוזאורוס
דגם לוויתן כחול מוצג במוזיאון
הערות שוליים

↑  בעבר נחשב הברונטוזאורוס למין של אפטוזאורוס אך מחקר שפורסם ב-2015 טען שמדובר בשני סוגים טקסונומיים נפרדים.
↑  מדובר ביציקה בצורת המאובנים ולא במאובנים עצמם.
↑  World's biggest dinosaur skeleton unveiled in New York, הגארדיאן.
↑  Meet Patagotitan mayorum!, באתר המוזיאון האמריקאי לתולדות הטבע, 2017
| --- | --- |
בקרת זהויות :  NLI: 987007257642205171  BNE: XX141319  BnF: cb122061920 (data)  CiNii: DA01192075  GND: 1007948-8  ICCU: IEIV010205  ISNI: 0000 0001 2152 1081  KulturNav: 1127ac16-18d4-4012-bb19-25c2ac8d9efd  LCCN: n79006850  MusicBrainz: 4e9fff7e-e4f1-4df2-8f90-7010634e8ad4  NKC: kn20030204057  NLA: 35948840  SNAC: w6pp2wbx  SUDOC: 03108608X  TePapa: 3432  Trove: 1158955  ULAN: 500303581  VcBA: 494/6799  VIAF: 167627219   WorldCat (עם VIAF): 167627219
המשמר הנע

ערך זה עוסק ביחידה ניידת של משטרת היישובים העבריים. אם התכוונתם ליחידה ניידת של ארגון "ההגנה" ראו הנודדת ואם הכוונה לזרוע ניידת של משטרת המנדט, ראו .
יחידת המשמר הנע בנגב, ניר עם, 1947
המשמר הנע (או "המשמרות הנעים" JSP שכונתה גם "הפלוגה הנודדת" או בקיצור "הנודדת") היה זרוע ניידת של משטרת היישובים העבריים. המשמר הוקם בשנת 1936 בימי מאורעות תרצ"ו - תרצ"ט ככוח משטרה לגלי, ממסדי ומזוין בחסות שלטונות המנדט הבריטי, אולם השליטה בפועל הייתה של ארגון ההגנה.
עד סוף שנת 1938 הגיע מספר המגויסים במשטרת היישובים (נוטרים שנקראו גם גפירים) ל-14,000 איש. המשמר הנע היווה חלק מגוף זה.
עד אותה שנה הגיע מספר הָמָּ"נָים ל-60. בדרך כלל הם פעלו ביחידות קטנות של 5-3 איש לכל משמר. לא לכל היישובים היו מ"נים, ואלה שהיו, נהנו לרוב ממשמר נע אחד בלבד. כך למשל היה צוות אחד עם טנדר עליו היה מותקן מקלע לואיס אחראי לכל אזור ראשון לציון ורחובות.
צורת התפעול הייתה בסיורים רכובים על גבי טנדרים עם ארגז פתוח. 
שניים ישבו בתא הנהג ואחד ישב על כיסא מיוחד שהותקן על ארגז הטנדר. בשלב ראשון הם חומשו ברובים בלבד, ובהמשך הפעיל השומר השלישי שבארגז הטנדר מקלע קל מסוג  לואיס.
אנשי המשמר הנע ביצעו סיורים בסביבות היישובים, בשדות, ובאזורי הספר, כשהם נוסעים בטנדרים בלתי משוריינים, שנמסרו לרשותם על ידי הסוכנות היהודית. הטנדרים על צוותיהם החמושים הוזעקו במהירות לכל מקום סכנה. במרוצת הזמן שוריינו הטנדרים בלוחות פלדה. בסוף שנת 1938 הגיע מספר אנשי הארגון לכ־400 איש. המשמר הנע היה פזור בכל רחבי ההתיישבות העברית ומשך אליו את טובי הנוער. עד ייסוד הפלמ"ח בשנת 1941 היו אנשיו הכח המגויס הקבוע היחיד של היישוב, והם אף חיפו על פעולות ההגנה השונות בהתיישבות ובמערכה הצבאית.
כאשר הונחו קווי המים בנגב ל 11 הנקודות, הותקנו בקווים יציאות מיוחדות לבדואים ולערבים שחיו באזורים בהם עבר. למרות זאת הם חיבלו ופרקו מדי יום קטעים שלמים. על מנת להבטיח את שלמות ופעילות הקווים, הופעלו צוותי משמרות נעים שסיירו מדי יום לאורך הקווים. הקו המערבי נשמר על ידי צוות שחנה בניר עם והקו המזרחי על ידי צוות שחנה במשמר הנגב.
למשמר הנע הייתה הילה של רומנטיות וגבורה, כדוגמת זו שהייתה בזמנו לארגון השומר. דוגמה להילה רומנטית זו אודות המשמר הנע היה השיר "הטנדר נוסע", למלים של יעקב אורלנד ולחן של משה וילנסקי, שנכתב והולחן בשנת 1939 והושר באותה עת בפי אסתר גמליאלית ולימים גם בפי שושנה דמארי, יונה עטרי ועפרה חזה:
הערות שוליים

↑  פרופסור יהודה סלוצקי ואחרים, קיצור תולדות ההגנה, ע' 202, הוצאת משרד הביטחון, מהדורת "עם עובד", תשל"ט
| המנדט הבריטי משטרת המנדט |
| --- | --- | --- |
| מפקדי המשטרה | פרסי בראמלי • הנרי טיודור • ארתור סטיבן מאברוגורדאטו • רוי ספייסר • אלן סונדרס • ג'ון מורי ריימר-ג'ונס • ויליאם ניקול גריי |  |
| יחידות צבא ומשטרה קשורות | המשטרה המעולה • הז'נדרמריה הבריטית • חיל הספר העבר-ירדני • משטרת היישובים העבריים • כלניות • מחלקת החקירות הפליליות של משטרת המנדט • משטרת תל אביב • המשטרה הניידת • הנוטרים • המשמר הנע • משמר הרכבת |  |
| אישים | אברהם זלינגר • תומאס ג'יימס וילקין • ריימונד אוסוואלד קפראטה • הרברט דאוביגין • רוי פאראן • ג'פרי מורטון • דאגלס דאף • צ'ארלס טיגארט • פאיז ביי אל-אידריסי‎ • הנרי טיודור • ויליאם דובי • ברנרד פרגוסון • שלמה שיף • דוד תדהר • חביב כנען • גרו גרא • ירחמיאל ירון |  |
| אירועים בולטים | מאורעות תר"פ • מאורעות תרפ"א • מאורעות תרפ"ט • מאורעות אוקטובר 1933 • המרד הערבי הגדול • מבצע עוגן • סטרומה • השבת השחורה • אקסודוס (אוניית מעפילים) • המצור על גבעת חיים • פרשת הרצח בחולות תל נוף • רצח ארלוזורוב |  |
| מבנים ואתרים | מגרש הרוסים • בווינגרד • מצודות טיגארט • גדר הצפון |  |
המנדט הבריטי • משטרת ישראל • פורטל היישוב
החצר המלכותית של טייבלה

מנגולו עם עיטורים מודרניים
דיניאן
עיטורים אופייניים: הלטאה היא סמל החיים ומעבר לבקתה חדשה נעשה רק לאחר שלטאה "ביקרה" בו
החצר המלכותית של טייבלה (צרפתית Cour royale de Tiébélé) היא מכלול אדריכלי בעיירה טייבלה בדרומה של בורקינה פאסו, אשר נוסד במאה ה-16 ומעיד על הארגון החברתי והתרבותי של אנשי הקסנה (Kassena). המכלול מוקף חומה ובנוי ממספר אחוזות שבהן בקתות או מבנים, המופרדים זה מזה בקירות ובמעברים המובילים אל אזורי אספה מחוץ למכלול. המבנים נבנו על ידי הגברים ועוטרו בעושר בעיטורים בעלי משמעות סמלית על ידי הנשים שמשמרות מסורת זו ומעבירות אותה מדור לדור. המקום הוכרז כאתר מורשת עולמית בשנת 2024.
היסטוריה

הקסנה היא קבוצה אתנית המונה כיום כרבע מיליון איש, מחציתם מתגוררים בדרומה של בורקינה פאסו ומחציתם בצפונה של גאנה. אף שבתולדותיהם של הקסנה משולבים יסודות אגדתיים-מיתיים, מקובל שהקבוצה האתנית התהוותה כתוצאה מעירוב של אוכלוסייה מקומית שהתגוררה באזור, עם שבטי מוסי (Mossi people) שהיגרו אליו במאה ה-15 מאזור ואגאדוגו בצפון, בהנהגתו של פטרינגומי (Patyringomie), בשל סכסוך ירושה. הם ייסדו את החצר המלכותית של טייבלה במאה ה-16 על גבעת צ'בילי (Tchébili) שהעניקה לטייבלה את שמה. טייבלה התפתחה פוליטית והתפשטה על שטחים נרחבים; היא הפכה לאחד המאחזים החשובים ביותר של שבטי הקסנה ושלטונה התפרש על כפרים רבים. אמנות ומסורת הבנייה והעיטורים האופייניים ליישוב התפתחו בתקופה זו. היישוב בוצר במאה ה-19 כדי להגן עליו מפני פשיטות לשביית עבדים. בחצר המלכותית עדיין שולט צ'יף המכונה פה (Pé) שדואג לסדר החברתי ועורך את הטקסים המסורתיים.
האתר

המכלול משתרע על שטח של כ-1.84 הקטאר, הוא כולל 126 בקתות ומתגוררים בו יותר מ-400 איש המחולקים ל-54 משפחות. סביב האתר שוכנים בתי מגורים מודרניים של היישוב טייבלה.
האתר > האלמנטים הייחודיים

בכניסה לאתר ישנם מספר אלמנטים ייחודיים:
הפורו (Pourou) – תל קדוש בגובה של 7 מטרים העשוי בעיקר מאשפה. בפורו נקברות השליות של תינוקות המשפחה המלכותית. מפסגת הפורו נושאים המכים בתופים את הודעותיהם.
עץ התאנה האדום בכניסה למכלול מסמל את כוחה של החצר ואת גילו של האתר. מאחר שהעץ זקן ועשוי לגווע, ניטע עץ חדש שיחליפו במקרה זה.
האבנים הקדושות המכונות דלה (Dala) נמצאות מתחת לעץ התאנה ומשמשות לישיבה של נסיכים, מכובדים או תושבי החצר. האבנים עשויות מגרניט והן נמצאות גם ליד הנבארי ומתחת לננקונגו.
הנבארי (Nabari) הוא קבר האבות המייסדים של השושלת המלכותית. הוא שוכן ליד הפורו ומול הנקונגו. הנבארי עגול בצורתו ונושא על גבו מזבח. סביבו מונחות אבני דלה.
ננקונגו (Nankongo) – בקתת המשפט נמצאת מימין לכניסה אל החצר, ומשמשת כבית משפט. צורתה כשל מלבן באורך של 6 מטרים וברוחב של 2 מטרים ויש לה פתח רחב.
בונאלה (Bonnalè) – סמוך לננקונגו נמצא הבונאלה שהוא משטח קבורה הכולל מספר היפוגאה.
האתר > האחוזות והבקתות

מעבר לכניסה שוכנות חמש האחוזות השמורות כל אחת לקבוצת אוכלוסייה מסוימת. חמש האחוזות הן אחוזת הנסיכים שבה מתגורר הנסיך עם נשותיו וסבו וסבתו, אחוזת שומרי התופים והחלילים הקדושים, אחוזת האחים הבוגרים, אחוזת האחים הצעירים ואחוזת הדוברים. ישנן אחוזות מוקפות חומה ולאחרות מספר פתחים אל שטחי האספה והטקסים.
בקתות הטייבלה המכונות סוחלה (Sukhala) בנויות מחומרים מקומיים דוגמת עץ, אדמה, קש וזבל פרות, אם כי כיום רווח גם השימוש בלבני בוץ אפויות. הבקתות נבנות על הקרקע ללא יסודות (למעט האסמים) ועובי קירותיהן מגיע בבסיס עד ל-40 ס"מ והוא פוחת כלפי מעלה. מאחר שהמבנים נבנים מחומרים מתכלים, במקרה והם ניזוקים הם נהרסים וחומרי הבנייה משמשים לבניית מבנים חדשים תחת הישנים. הבקתות נבנות על ידי הגברים במהלך העונה היבשה (נובמבר עד מרץ) ללא שימוש בכלים, אלא בידיים חשופות. הנשים מעטרות את הבקתות ממש לפני עונת הגשמים, בסגנון מסורתי קולקטיבי ואינדיבידואלי שעובר מאם לבת. העבודה על הבתים נעשית בצוותא על-ידי כל נשות החצר – הנשים המבוגרות מנהיגות את העבודה וקובעות את סגנון העיטורים, ויתר הנשים מוציאות לפועל את החלטותיהן. הצבעים בגווני אדום המסמל כוח, שחור המסמל את האדמה ולבן המסמל את המוות, מופקים מפיגמנטים טבעיים ומעורבבים עם זבל פרות, אפר, ודבק – אדום מופק מלטריט, שחור מגרפיט ולבן מקאוליניט. קיים סגנון מודרני יותר שבו נעשה שימוש בזפת במקום גרפיט לשם יצירת הפיגמנט השחור, והעיטורים נעשים בגווני שחור-לבן ללא עיטורים אדומים. העיטורים נעשים בשלוש שיטות – ציור, חריטה ותבליט (bas-relief). העיטורים מגנים על קירות הבוץ ומונעים מהם מלהישטף, אך הם התפתחו ליצירות אמנות שעושות שימוש במוטיבים וסמלים ואשר מביעות מנהגים, אמונות ורעיונות דתיים וחברתיים.
ישנם שלושה סוגי בקתות במכלול:
דיניאן (Dinian) או "בית-אם" (Maison mère) – בקתות הזקנים שבהם מתגוררים גם ילדים, נשים רווקות ואלמנות. זוהי בקתה בצורת הספרה "8" שסביבה מוקמות האחוזות ובה שני חדרים עגולים מחוברים זה לזה. החדר הגדול יותר משמש ללינה. אל הדיניאן מובילה דלת אליפטית בגובה של 90 ס"מ ומאחוריה קיר נמוך למטרות בטיחות. הגג עשוי אדמה ונתמך על ידי ארבע קורות. בבקתה ישנו תנור שמעליו חור בגג לפינוי העשן. ישנם 32 בתים מסוג זה והם נחשבים למקלטן של רוחות האבות. כשהילדים מתבגרים, הם עוברים להתגורר במנגלו.
מנגולו (Mangolo) – בקתות מלבניות המיועדות לזוגות נשואים. הן כוללות חדר בודד או שני חדרים ושתי חצרות קטנות בצידן הצפוני והדרומי. הגג שלהן שטוח ונגיש באמצעות מדרגות או סולמות עץ, והוא משמש לאחסון יבולים וייבושם בשמש ולשינה בעונה היבשה והחמה.
דרא (Draa) – בקתות עגולות עם גג קש וחדר בודד שבו מחצלות שינה. הדרא מיועדת לרווקים ולעיתים לזקנים.
מבנה מסוג רביעי משמש כאסם וכלול תרנגולות. צורתו כשל גליל וגובהו נע בין מטר וחצי לשני מטרים.
הערות שוליים

↑  Royal Court of Tiébélé – World Heritage Convention
↑  La fondation de Tiébélé et de sa cour royale
↑  Burkina: La Cour royale de Tiébélé inscrite sur la liste du patrimoine mondial
↑  Proposition d’inscription de la Cour royale de Tiébélé sur la Liste du patrimoine mondial, p. 25-27
↑  The Painted Houses of Tiébélé: A Model for Communal Collaboration
↑  La cour royale de Tiebele - Afrika Tiss
↑  Proposition d’inscription de la Cour royale de Tiébélé sur la Liste du patrimoine mondial, p. 34
↑  Proposition d’inscription de la Cour royale de Tiébélé sur la Liste du patrimoine mondial, p. 29-31
הלמברכטס

ערך זה עוסק בעיר בגרמניה. אם התכוונתם למחנה הריכוז, ראו .
| --- | --- |
סמל הלמברכטססמל הלמברכטס

כנסיית מרטין לותר
 מדינה:  גרמניה גרמניה
 מדינה:  בוואריה בוואריה
 מחוז:  מחוז הוף
 ראש העיר:  סטפן פולמן
 שטח:  58.66 קמ"ר
 גובה:  616 מטרים
 אוכלוסייה:  ‏
  ‑ בעיר:  8,390 (31 בדצמבר 2022)
  ‑ צפיפות:  151 נפש לקמ"ר (2010)
 קואורדינטות:  50°13′0″N 11°41′0″E﻿ / ﻿50.21667°N 11.68333°E﻿ / 50.21667; 11.68333
 אזור זמן:  UTC +1
 www.stadt-helmbrechts.de
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניהלמברכטס(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניהלמברכטס(למפת בוואריה רגילה) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניההלמברכטס(למפת בוואריה מוגדלת) מינכן נירנברג אאוגסבורג וירצבורג רגנסבורג אינגולשטאדט פירט ארלנגן ביירוית במברג צ'כיה אוסטריה שווייץ באדן וירטמברג  הסן תורינגיה סקסוניההלמברכטס  he tabBackground:;tabBorder:#aaa;defaultTab:0;
הלמברכטס (בגרמנית: Helmbrechts) היא עיירה במחוז הוף בבוואריה שבגרמניה, והיא השלישית בגודלה במחוז. העיירה שוכנת בקצהו הדרומי של יער פרנקוניה, בקרבת הכביש המהיר A-9, בחצי הדרך בין קלמבך והוף, כ-20 ק"מ דרומית מערבית לחוף.
הלמברכטס נזכרת לראשונה בכתובים בשנת 1232, בשמו של האביר דיטריקוס הלמברכטס. בשנת 1422 הכריז הרוזן פרידריך החמישי מנירנברג על הלברכטס כעיירה. מאז 1810 נכללת הלמברכטס בתחומה של מדינת בוואריה.
במהלך מלחמת העולם השנייה הוקם בשטחה של הלמברכטס מחנה ריכוז לנשים. מחנה הריכוז הלמברכטס היה מסונף למחנה הריכוז פלוסנבירג.
כלכלתה של הלמברכטס מתבססת על תעשיית פלסטיק ותיירות.
החצנת התנהגות

החצנת התנהגות, ביטוי בפעולה או הֶפְגֵּן (באנגלית: "Acting out") הוא מונח מתחום הפסיכולוגיה המתייחס לביטוי התנהגותי של תוכן נפשי המצוי בקונפליקט בדרך של פעולה גופנית, במקום בדיבור. החצנת התנהגות קשורה למנגנוני הגנה ושליטה עצמית.
תמצית הרעיון

במהותה של החצנת התנהגות עומדת הנטייה לפעול במקום לדבר או להיזכר. כאשר תוכן רגשי מסוים הוא מאיים או בלתי נסבל עבור הנפש, הוא מבקש לפרוץ ולהתבטא, וכך עשוי למצוא את ביטויו באמצעות פעולה.
החצנת התנהגות באה לידי ביטוי לעיתים כהתנהגות אנטי-חברתית, כגון התמכרויות לאלכוהול או סמים. היא יכולה להביע צורך בתשומת לב, בדרך כלל באופן לא מודע, למשל על ידי התפרצויות זעם או התנהגות מינית מוחצנת. לרוב, החצנת התנהגות היא פוגענית כלפי האדם או כלפי הסביבה, ועלולה למנוע מהאדם לפתח דרכי התמודדות יעילות יותר להתמודדות עם רגשותיו הקשים. במושג זה עושים שימוש בתחומי הקרימינולוגיה, הפסיכולוגיה וההורות.
החצנת התנהגות של רגשות מכאיבים עשויה להופיע במקום דרכים יעילות יותר להקלת המצוקה: דיבור, תרפיה, פסיכודרמה ועוד. פיתוח היכולת לבטא את הקונפליקטים של אדם בצורה בטוחה ומועילה הוא חלק חשוב של שליטה בדחפים והתפתחות אישית.
החצנת התנהגות עשויה להתרחש בחיים היומיומיים, אך גם ביחסים טיפוליים בתחום בריאות הנפש. זיגמונד פרויד הדגיש את הקשר המשמעותי בין החצנת התנהגות לבין יחסי ההעברה המתפתחים בטיפול. הוא הניח כי את החצנת התנהגות המתרחשת בעת האנליזה, יש להבין במונחי ההעברה, גם אם ביטוי זה מתרחש מחוץ לחדר הטיפולים. החצנת התנהגות במקרים אלו תכוון פעמים רבות להכחשת רגשות ההעברה.
פרויד כותב:
המטופל לא זוכר דבר ממה שנשכח או הודחק, ובמקום זאת הוא פועל אותו. הוא מייצר את הדבר מחדש לא כזיכרון, אלא כפעולה; הוא חוזר על הדבר, ללא הכרה בכך שנעשית כאן חזרה.
אוטו פניכל הוסיף כי החצנת התנהגות במהלך טיפול פותחת בפני המטפל אפשרות לתובנות רבות ערך, זאת לצד היותה ביטוי להתנגדות בהתנהגות המתמודדת רק עם המתרחש בהווה (התהליך הטיפולי), תוך הסתרת השפעת אירועי העבר.
גם הפסיכואנליטיקאי הצרפתי ז'אק לאקאן דיבר על "הערך המתקן" בהחצנת התנהגות.
פסיכואנליטיקאי אחר, היינץ קוהוט, אינו רואה בהחצנת התנהגות תוצרים של "חולשות אני וחוסר שליטה על דחפים" אלא צורך של אדם לבטא את עצמו באופן התנהגותי כדי לחזק את עולמו הסובייקטיבי. לפיו, יש לראות בהתפרצויות הקשורות להחצנת התנהגויות תוקפניות תוצרי פירוק של העצמי, אותם אין לפרש, אלא לחפש אחר הכישלון האמפתי של המטפל שהביא להתפרצותם.
פרשנויות

הפרשנות והתגובה לאדם המבצע החצנת התנהגות הן תלויות הקשר, מצב, וקהל הנוכח בסיטואציה.
פרשנויות > הורות

התפרצויות זעם בגיל הילדות יכולות להתפרש כאפיזודות של החצנת התנהגות. עבור ילדים צעירים אשר טרם פיתחו יכולות תקשורת להבעת מצוקותיהם, החצנת התנהגות היא דרך יעילה להסב את תשומת לב ההורים לצורכיהם. באופן אידיאלי, ככל שילדים מתפתחים הם לומדים להחליף את הדרכים הללו לקבלת תשומת לב, באסטרטגיות תקשורתיות מקובלות חברתית ויעילות יותר. בגיל ההתבגרות, החצנת התנהגות יכולה להתבטא בצורת מרד: התנהגויות כמו עישון, גנבות ושימוש בסמים יכולות להתפרש כזעקה לעזרה. התנהגויות אלה, על סף העבריינות, יכולות לנבוע מתוך הצורך בהכלה מצד הורים או מצד דמויות משמעותיות אחרות. המתבגר עשוי להיראות הרסני ועלול גם להיות הרסני. התנהגות זו בגיל הנעורים יכולה לבטא את חוסר היכולת של הנער לווסת רגשות בדרך אחרת.
פרשנויות > התמכרויות

בהתמכרויות, החצנת התנהגות יכולה להוות עבור המכור אשליה שהוא בשליטה.
פרשנויות > קרימינולוגיה

קרימינולוגים דנים בשאלה האם עבריינות נוער היא צורה של החצנת התנהגות, או שהיא משקפת קונפליקטים רחבים יותר הכרוכים בתהליך החיברות.
הערות שוליים

↑  הֶפְגֵּן במילון פסיכולוגיה (תשנ"ד), באתר האקדמיה ללשון העברית
↑  Sigmund Freud, On Metapsychology (PFL 7) p. 288-9
↑  Otto Fenichel, The Psychoanalytic Theory of Neurosis (1946) p. 570-1
↑  Jacques Lacan, Écrits (1997) p. 239
↑  כיצד מרפאת האנליזה?, הוצאת עם עובד, 2005
↑  Selma H. Fraiberg, The Magic Years (1987) p. 153
↑  Patrick Casement, Further Learning from the Patient (1990) p. 115
↑  Craig Nakken, The Addictive Personality (1996) p. 7
↑  Michael J. Lynch, Critical Criminology p. 20
| --- | --- |
בקרת זהויות :  NLI: 987007293854305171  LCCN: sh85000697
המנון בליז

| --- | --- |

 מדינה:  בליז בליז
 שפה:  אנגלית
 מילים:  סמואל אלפרד היינז
 לחן:  סלווין וולפורד יאנג
 תאריך מעמד רשמי:  1981
 ‏האזנהקובץ:Land of the Free instrumental.ogg‏Ⓘ‏
 
ארץ החופשיים (באנגלית: Land of the Free) הוא ההמנון הלאומי של בליז. ההמנון נכתב על ידי סמואל אלפרד היינז והולחן על ידי סלווין וולפורד יאנג. הוא אומץ רשמית בשנת 1981.
מילות השיר

| תרגום לעברית | אנגלית |
| --- | --- |
הו, ארץ החופשיים על שפת הים הקריבי,  בגבריותנו אנו מתמסרים לחירותך!  רודנים אינם נשארים פה, עריצים מוכרחים לנוס  ממקלט שקט זה של דמוקרטיה.  הדם של אבותינו, אשר מקדש את האדמה,  הביא חופש ממטה העבדות והדיכוי.  בעזרת כוח האמת וחסד האלוהים,  לא נהיה עוד חוטבי עצים.    פזמון:  עורו! בני שבט אנשי הביי,  לבשו שריונכם, נקו את הארץ!  הסיגו את הרודנים, הניחו לעריצים לנוס –  ארץ החופשיים על שפת הים הקריבי.    הטבע בירך אותך בעושר בל יתואר,  מעל הרים ועמקים, מקום שהערבות נפרשות;  אבותינו, אנשי הביי, האמיצים והנועזים  הניסו את הפולש; כך מספרת המורשת  מנהר ההונדו הגאה לסרסטון הזקן,  דרך אי אלמוגים, מעל לגונה כחולה;  המשך להביט עם המלאכים, עם הכוכבים ועם הירח;  שכן החופש מגיע מחר בצהריים.    (פזמון): O, Land of the free by the Carib Sea,  Our manhood we pledge to thy liberty!  No tyrants here linger, despots must flee  This tranquil haven of democracy.  The blood of our sires, which hallows the sod,  Brought freedom from slavery oppression's rod,  By the might of truth and the grace of God,  No longer shall we be hewers of wood.    Chorus:  Arise! ye sons of the Baymen's clan,  Put on your armour, clear the land!  Drive back the tyrants, let despots flee -  Land of the Free by the Carib Sea!    Nature has blessed thee with wealth untold,  O'er mountains and valleys where prairies roll;  Our fathers, the Baymen, valiant and bold  Drove back the invader; this heritage hold  From proud Rio Hondo to old Sarstoon,  Through coral isle, over blue lagoon;  Keep watch with the angels, the stars and moon;  For freedom comes tomorrow's noon.    (Chorus)
היסטוריה

מחבר ההמנון, סמואל היינז, כתב ככל הנראה את המנון בתגובה לדיכוי הקולוניאליסטי של הזהות הבליזית. השפה המליצית והמילים המעודדות מתייחסות למצבה הקודם של בליז כחברה של עבדים התלויה לחלוטין בחטיבת עצים. במקור נקרא השיר "ארץ האלים", כאות הוקרה להפצתה של הדת הממוסדת בבליז.
עם התעוררותה של התנועה הלאומנית בהנהגת מפלגת העם המאוחדת, החל חיפוש אחר סמלים חדשים לזהות הבליזית. מפלגת העם המאוחדת הפרה את הסדר הקולוניאלי בשירה כהמנון את השיר "אלוהים, ברך את אמריקה" במקום ההמנון המלכותי "אלוהים, נצור את המלך". עם קבלת העצמאות, מפלגת העם המאוחדת השלטת קבעה את השיר "ארץ החופשיים" כהמנון רשמי בטקסי העצמאות ב-21 בספטמבר. רוב הבליזים הסכימו עם הבחירה, אך קבלו על כך שלא ניתנה להם זכות להצביע על כך.
ביקורת

ההמנון היה נתון לביקורת, שלפיה שפת ההמנון היא ארכאית ואינה מזמינה עבור הדור הצעיר של הבליזים, שלא ידע את היינז. כמו כן, מספר נשים התלוננו על כך שההמנון הוא גברי, ולראיה השורה השנייה ותמונות המלחמה המופיעות בפזמון. סופרים לאומנים טענו כי ההתייחסויות לאנשי הביי מפגינות זלזול ברב-תרבותיות שיש בבליז כיום והציעו מספר שינויים.
מדיה

| --- | --- |
: מנגינת המנון בליז 
: לעזרה בהפעלת הקובץ
ראו גם

דגל בליז
סמל בליז
הערות שוליים

↑  אנשי הביי הם מתיישבים אנגלים וסקוטים, חלקם שודדי ים, שהתיישבו בבליז במאות ה-16 וה-17.
↑  שני נהרות בבליז.
| --- | --- |
בקרת זהויות :  MusicBrainz work: d539a7a2-db30-4a96-ad6c-6d6f3750aade
הכי יפה בעולם

| --- | --- |

 סינגל בביצוע מאור כהן
 מתוך האלבום טוב לנו יחד
 יצא לאור:  20 ביוני 1999
 תאריך הקלטה:  1999
 שפה:  עברית
 אורך:  6:19
 חברת תקליטים:  קדמא
 כתיבה:  מאור כהן
 לחן:  מאור כהן
 הפקה:  פיטר רוט
 עיבוד:  פיטר רוט
"הכי יפה בעולם" הוא שיר מאת מאור כהן אשר נכלל באלבום הסולו הראשון שלו, טוב לנו יחד (1999).
רקע

כשמאור כהן הלחין את השיר, הוא הלביש על לחן שכתב הברות סתמיות באנגלית, ומתוכן ניסה להמציא משפטים שיתחברו לטקסט. כהן לא מצא חלופה למילה הסתמית "דנדילייט" ולכן השאיר אותה כמו שהיא.
כהן טוען כי השיר נכתב בהשראת הדוגמנית קרן מיכאלי.
מיקומי שיא

|   ‏‏‏  מצעדים שבועיים (1999)> מדינה |   ‏‏‏  מצעדים שבועיים (1999)> מצעד |   ‏‏‏  מצעדים שבועיים (1999)> מיקום שיא |   ‏‏‏  מצעדים שבועיים (1999)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 5 |  |
|   ‏‏‏  מצעדים שנתיים (1999)> מדינה |   ‏‏‏  מצעדים שנתיים (1999)> מצעד |   ‏‏‏  מצעדים שנתיים (1999)> מיקום שיא |   ‏‏‏  מצעדים שנתיים (1999)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | רשת ג' | 20 |  |
הערות שוליים

1 2  בדיוק בזמן: 63 עובדות לא חשובות (אבל מה זה מעניינות) על מוזיקה ישראלית, באתר ‏מאקו‏, 27 בספטמבר 2020
↑   שיר אחד – הכי יפה בעולם | מאור כהן, באתר כאן – תאגיד השידור הישראלי
ערך זה הוא קצרמרבנושא שירים. אתם מוזמנים לתרום לוויקיפדיה ו.
הנערים מברזיל

| --- | --- |
כרזת הנערים מברזיל
כרזת הנערים מברזיל
 מבוסס על:  הנערים מברזיל 
 בימוי:  פרנקלין שפנר 
 הופק בידי:  רוברט פריאר, מרטין ריצ'רדס, סטנלי אוטול. ITC Entertainment
 תסריט:  ספר: איירה לוין תסריט:  הייווד גולד
 עריכה:  רוברט סווינק 
 שחקנים ראשיים:  גרגורי פק לורנס אוליבייה  ג'יימס מייסון לילי פלמר
 מוזיקה:  ג'רי גולדסמית' 
 צילום:  הנרי דקה
 מדינה:  בריטניה בריטניה  ארצות הברית ארצות הברית
 חברת הפקה:  ITC Entertainment 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  5 באוקטובר 1978
 משך הקרנה:  125 דק' 
 שפת הסרט:  אנגלית 
 סוגה:  סרט מדע בדיוני, סרט פשע, סרט מבוסס יצירה ספרותית, סרט מתח, סרט מתח פוליטי 
 תקציב:  12,000,000‏$
 הכנסות:  19,000,000‏$
 הכנסות באתר מוג'ו:   boysfrombrazil
 פרסים:  פרס מועצת המבקרים הלאומית לשחקן הטוב ביותר (לורנס אוליבייה) 
 דף הסרט ב־IMDb
 
הנערים מברזיל (באנגלית: The Boys from Brazil) הוא מותחן משנת 1978 בבימויו של פרנקלין שפנר עם גרגורי פק ולורנס אוליבייה בתפקידים הראשיים. התסריט מבוסס על ספר בשם זה מאת איירה לוין משנת 1976.
לורנס אוליבייה היה מועמד לפרס אוסקר לשחקן הטוב ביותר, כן היה הסרט מועמד לפרס אוסקר לעריכה הטובה ביותר ולפרס אוסקר לפסקול המקורי הטוב ביותר.
גרגורי פק היה מועמד לפרס גלובוס הזהב לשחקן הטוב ביותר - סרט דרמה.
הסרט הופץ בישראל על ידי שבעה כוכבים. המועצה לביקורת סרטים ומחזות התירה את הצגת הסרט למבוגרים מגיל 16 ומעלה.